**KLUBBMILJØPRISEN og kriterier for denne:**

**Borregaard Golfklubb sitt styre innfører årlig en klubbmiljøpris med virkning fra 2022.**

* Hensikten med prisen er å gi inspirasjon til klubbens medlemmer eller grupper til å fremme positive holdninger, prosesser og tiltak for å stimulere til og for å utvikle miljøet i klubben.
* Styret anser utmerkelsen som en viktig oppmerksomhet til den eller de som har strukket seg ekstra for å ivareta, utvikle og tilføre positiv kultur. Utmerkelsen går til den eller de som har bidratt på tvers av roller, grupper, spiller-hcp eller kjønn. Han eller hun viser vennlighet, er behjelpelig og en ambassadør for klubben og dens etikette.
* Alle medlemmer i BoGK har rett til å komme med forslag til kandidater innen 31.12.
* Skriftlig forslag (m/ begrunnelse) sendes per e-post til merkekomiteen: post@borregaardgk.no - merket; «Klubbmiljøprisen».

**Merkekomitè:**

* Merkekomitèen består av 3 stk BoGK-medlemmer, samt 1stk varamedlem og 1stk styremedlem, De sikrer at nevnte kriterier for utmerkelsen blir ivaretatt og foretar valg av årets prisvinner.
* Merkekomiteen utnevner selv sin leder
* Merkekomitèens arbeid og behandling av forslag er fortrolig, og det føres et arkiv over personer som har fått utmerkelsen.
* Et medlem kan ikke foreslå seg selv til en utmerkelse.
* Prisen tildeles av en enstemmig merkekomitè
* Prisen deles ut av klubbens styreleder på årsmøtet, eller en annen passende tilstelning.

**Kriterier for tildeling kan være en eller flere av følgende:**

* Personen er en bidragsyter til å skape et godt og trygt klubbmiljø
* Personen bidrar til økt motivasjon, entusiasme og godt humør i klubben.
* Personen fremstår generelt positiv i sin holdning og væremåte på Borregaard Golfklubb.